**АУДИТТИН ЭЛ АРАЛЫК СТАНДАРТЫ 520**

**Талдоо жол-жоболору**

(2009-жылдын 15-декабрында же ушул күндөн кийин башталган мезгилдер үчүн финансылык отчеттуулуктун аудитине карата күчүнө кирет)

Мазмуну

Пункт

**Киришүү**

Ушул стандартты колдонуу чөйрөсү 1

Күчүнө кирүү күнү 2

**Максаттары** 3

**Аныктама** 4

**ТАЛАПТАР**

Маани-маңызы боюнча текшерүүнун талдоо жол-жоболору 5

Жалпы тыянакты түзүүгө өбөлгө түзгөн талдоо жол-жоболору 6

Талдоо жол-жоболорун жүргүзүүнүн жыйынтыктарын изилдөө 7

**Пайдалануу үчүн колдонмо жана башка түшүндүрмө материалдар**

Талдоо жол-жоболорунун аныктамасы A1–A3

Маани-маңызы боюнча текшерүүнун талдоо жол-жоболору A4–A16

Жалпы тыянакты түзүүгө өбөлгө түзгөн талдоо жол-жоболору A17–A19

Талдоо жол-жоболорун жүргүзүүнүн жыйынтыктарын изилдөө A20–A21

|  |
| --- |
| Аудиттин эл аралык стандарты (АЭС) 520 «*Талдоо жол-жоболору*» АЭС 200 «*Көз карандысыз аудитордун негизги максаттары жана Аудиттин эл аралык стандарттарына ылайык аудитти жүргүзүү*» менен биргеликте каралышы керек. |

**Киришүү**

**Ушул стандартты колдонуу чөйрөсү**

1. Ушул Аудиттин эл аралык стандарты (АЭС) маани-маңызы боюнча текшерүү жол-жоболору катары талдоо жол-жоболоруна карата аудитордун милдеттенмелерин белгилейт («маани-маңызы боюнча талдоо жол-жоболору»). Мындан тышкары, бул стандарт аудиттин аякташына карата талдоо жол-жоболорун жүргүзүү боюнча аудитордун милдеттерин регламенттейт, бул аудитордун финансылык отчеттуулукка карата жалпы тыянакты түзүүсүнө өбөлгө түзөт. АЭС 315 (кайра каралган)[[1]](#footnote-1) талдоо тобокелдиктерине баа берүү жол-жобосу катары талдоо жол-жоболорун жүргүзүүгө арналган. АЭС 330 бааланган тобокелдиктерге карата аткарылган аудитордук жол-жоболордун мүнөзүнө, убактысына жана көлөмүнө карата талаптар жана көрсөтмөлөр камтылган, мындай аудитордук жол-жоболордун катарына маңызы боюнча талдоо жол-жоболору кириши мүмкүн.[[2]](#footnote-2)

Күчүнө кирүү күнү

1. 2009-жылдын 15-декабрында же ушул күндөн кийин башталган мезгилдер үчүн финансылык отчеттуулуктун аудитине карата күчүнө кирет.

Максаттары

1. Аудитордун максаты:
2. маани-маңызы боюнча текшерүүдөгү талдоо жол-жоболорун жүргүзүүдө тиешелүү жана ишенимдүү аудитордук далилдерди алуу; жана
3. аудиттин аякташына карата талдоо жол-жоболорун иштеп чыгуу жана жүргүзүү, бул аудитордун уюм жөнүндө түшүнүгүнө финансылык отчеттуулуктун шайкештиги боюнча жалпы тыянак чыгаруусуна өбөлгө түзөт.

Аныктама

1. Аудиттин эл аралык стандарттарынын максаттары үчүн “талдоо жол-жоболору” термини финансылык жана финансылык эмес маалыматтардын ортосундагы ыктымалдуу өз ара байланыштарды талдоо аркылуу финансылык маалыматты баалоону билдирет. Талдоо жол-жоболору ошондой эле табылган четтөөлөрдү же башка колдо болгон маалыматка ылайык келбеген же күтүлгөн көрсөткүчтөрдөн кыйла айырмаланган катыштарды иликтөөнү карайт. (A1–A3-пункттарын караңыз).

## Талаптар

## Маани-маңызы боюнча текшерүүнун талдоо жол-жоболору

1. АЭС 330га[[3]](#footnote-3) ылайык маани-маңызы боюнча текшерүү жол-жоболору катарында маани-маңызы боюнча текшерүүнү талдоо жол-жоболорун (өзүнчө же кең-кесири тесттер менен бирге) иштеп чыгууда жана аткарууда аудитор төмөнкүлөргө милдеттүү (А4 – А5-пунктун караңыз):

олуттуу бурмалоолордун бааланган тобокелдиктерин эске алуу менен белгиленген өбөлгөлөр үчүн жана эгерде алар бар болсо, бул өбөлгөлөргө карата деталдаштырылган тестирлөө үчүн маани-маңызы боюнча текшерүүнүн тигил же бул талдоо жол-жоболорунун ылайыктуулугун аныктоо (A6 – A11-пункттарын караңыз);

маалыматтын булагын, салыштырылышын, мүнөзүн жана жөндүүлүгүн, ошондой эле анын даярдалышын контролдоону эске алуу менен эсепте чагылдырылган суммалар же коэффицент боюнча аудитордун күтүүсү негиз болгон маалыматтардын ишенимдүүлүгүн баалоо. (A12–A14-пункттарын караңыз);

эсепте чагылдырылган суммалар же коэффицент боюнча аудитордун күтүүсүн түзүү жана күтүүнүн жалгыз же башка бурмалоолор менен айкалышып, финансылык отчеттуулукта олуттуу бурмалоолорго алып келиши мүмкүн болгон бурмалоону аныктоо үчүн жетиштүү так жана ачык-айкын экендигине баа берүү (А15-пунктун караңыз);

7-пунктта каралган кошумча иликтөөнү жүргүзүүсүз алгылыктуу болуп саналган эсепте чагылдырылган суммалар менен күтүлгөн натыйжалардын ортосундагы айырманы аныктоо (А16-пунктун караңыз).

## Жалпы тыянакты түзүүгө өбөлгө түзгөн талдоо жол-жоболору

1. Аудитор аудитордун түшүнүгүнө ишкананын финансылык отчеттуулугунун шайкештиги жөнүндө жалпы тыянак чыгарууга түрткү берген түзүүчү талдоо жол-жоболорун аудиттин аягына чейин иштеп чыгууга жана жүргүзүүгө милдеттүү (A17 – A19-пункттарын караңыз).

## Талдоо жол-жоболорун жүргүзүүнүн жыйынтыктарын изилдөө

1. Эгерде ушул АЭСтин негизинде талдоо жол-жоболорун жүргүзүүнүн натыйжасында башка жеткиликтүү маалыматтарга карама-каршы келген же күтүлгөн көрсөткүчтөрдөн олуттуу айырмаланган четтөөлөр же катыштар аныкталса, аудитор төмөнкү аракеттерди жасоо менен мындай дал келбестиктерди иликтөөгө милдеттүү:

жетекчиликке суроо-талаптарды берүү жана жетекчиликтен алынган жоопторго карата тиешелүү аудитордук далилдерди алуу; жана

ушул жагдайларда талап кылынган башка аудитордук жол-жоболорду жүргүзүү (A20 – A21-пункттарын караңыз)

## \*\*\*

## Пайдалануу үчүн колдонмо жана башка түшүндүрмө материалдар

**Талдоо жол-жоболорунун аныктамасы**(4-пунктун караңыз)

1. Талдоо жол-жоболору ишкананын финансылык маалыматтарын төмөнкүлөр менен салыштырууну камтыйт:

* Мурунку мезгилдердеги салыштырмалуу маалыматтар менен;
* ишкананын ишмердүүлүгүнүн күтүлгөн натыйжалары, мисалы, бюджеттери же болжолдору, же аудитордун амортизация боюнча күтүүлөрү менен;
* окшош тармактык маалыматтар менен, мисалы, ишкананын дебитордук карызына карата сатуу коэффицентин тармактын орточо көрсөткүчтөрү же ошол эле тармактагы башка окшош өлчөмдөгү ишканалар менен салыштыруу.

1. Талдоо жол-жоболору ошондой эле, башкалар менен катар төмөнкү мамилелерди изилдөөнү карайт:

* Ишкананын иш тажрыйбасынын негизинде болжолдуу түзүмгө дал келүүсү күтүлгөн финансылык маалыматтын элементтеринин ортосунда, мисалы, дүң пайданын көрсөткүчтөрү;
* Финансылык маалымат менен ага байланыштуу финансылык эмес маалыматтын ортосунда, мисалы, эмгек акы чыгымдарынын кызматкерлердин санына болгон катышы.

1. Талдоо жол-жоболорун жүргүзүү үчүн ар кандай методдорду колдонсо болот. Жөнөкөй салыштыруудан өнүккөн статистикалык методикаларды колдонуу менен комплекстүү талдоого чейин. Талдоо жол-жоболору бириктирилген финансылык отчеттуулукка, алардын компоненттерине жана маалыматтын айрым элементтерине карата жүргүзүлүшү мүмкүн.

## Маани-маңызы боюнча текшерүүнун талдоо жол-жоболору (Ref: Para. 5)

1. Өбөлгөлөр деңгээлиндеги маани-маңызы боюнча текшерүүнүн аудитор тарабынан жүргүзүлгөн жол-жоболору болуп, кең-кесири тесттер, маани-маңызы боюнча текшерүүнүн талдоо жол-жоболору же алардын айкалышы болушу мүмкүн. Конкреттүү аудитордук жол-жоболорду тандоо тууралуу, анын ичинде маани-маңызы боюнча текшерүүнүн талдоо жол-жоболорунун максатка ылайыктуулугу жөнүндө чечим өбөлгөнүн деңгээлинде аудитордук тобокелдикти алгылыктуу төмөн деңгээлге чейин төмөндөтүүгө багытталган жеткиликтүү аудитордук жол-жоболордун күтүлгөн натыйжалуулугу жана эффективдүүлүгү жөнүндө аудитордун пикирине негизделиши керек.

## Аудитор жетекчиликтин дарегине маани-маңызы боюнча текшерүүнүн талдоо жол-жоболорун жүргүзүү үчүн зарыл болгон маалыматтын жеткиликтүүлүгү жана ишенимдүүлүгү жана ишкананын ушундай талдоо жол-жоболорун аткаруусунун жыйынтыктары боюнча суроо-талап жибере алат. Жетекчилик тарабынан даярдалган талдоо маалыматтарын колдонуу аудитор маалыматтардын тийиштүү түрдө даярдалышына канааттанган шартта гана ылайыктуу болушу мүмкүн.

*Тигил же бул талдоо жол-жоболорунун белгилүү өбөлгөлөргө шайкеш келиши*(5(a)-пунктун караңыз)

1. Жалпысынан алганда маани-маңызы боюнча текшерүүнүн талдоо жол-жоболору көбүнчө келечектеги болжолдоого ылайыктуу болгон чоң көлөмдөгү операцияларга карата жүргүзүлөт. Пландаштырылган талдоо жол-жоболорунун колдонулушу маалыматтардын ортосундагы өз ара байланыштын болушун жана карама-каршы шарттар жок болгон учурда болоорун күтүүгө негизделген. Бирок, тигил же бул талдоо жол-жоболорун жүргүзүүнүн максатка ылайыктуулугу аудитордун өзүнүн бурмалоолорду аныктоонун натыйжалуулугун баалоосуна жараша болот, ал өзүнчө же башка бурмалоолор менен айкалышта финансылык отчеттуулуктагы олуттуу бурмалоолорго алып келиши мүмкүн.
2. Кээ бир учурларда, ал тургай, жөнөкөй болжолдуу модель да натыйжалуу талдоо жол-жобосу болуп калышы мүмкүн. Мисалы, эгерде ишканада отчеттук мезгилдин ичинде белгиленген эмгек акынын ставкасы менен кызматкерлердин белгилүү саны иштесе, аудитор бул маалыматтарды жогорку тактык менен ошол мезгил үчүн эмгек акыга кеткен жалпы чыгымдарды баалоо үчүн колдоно алат жана ошону менен финансылык отчеттуулуктун олуттуу беренелери боюнча аудитордук далилдерди бере алат жана эмгек акы боюнча кең-кесири тестирлөөнүн зарылдыгын азайтат. Эсепте чагылдырылган суммалардын негиздүүлүгүн далилдеген соода операцияларынын кеңири таралган коэффициенттерин (мисалы, чекене соода ишканаларынын ар кандай типтери үчүн кирешелүүлүк көрсөткүчү) текшерүүнүн талдоо жол-жоболорунун алкагында колдонуунун натыйжалуулугу кыйла жогору
3. Ишеним деңгээли аткарылган талдоо жол-жоболорунун түрүнө жараша өзгөрөт. Мисалы, көп кабаттуу имараттын ижара ставкасын, батирлердин санын жана бош аянттарын эске алуу менен ижара акысынын жыйынды кирешесин болжолдоо аркылуу талдоо жол-жоболору так далилдерди бере алат жана мындай болжолду түзүүдө колдонулган маалыматтардын ишенимдүүлүгүн камсыз кылуу шартында кең-кесири тесттерди колдонуу менен кошумча текшерүүлөрдүн зарылдыгын жокко чыгарат. Түшкөн кирешенин көрсөткүчтөрүн тастыктоо максатында дүң пайданын пайыздарын эсептөө жана салыштыруу жол-жобосу анча ынандырарлык эмес, бирок аудиттин башка жол-жоболоруна пайдалуу кошумча боло алат.
4. Маани-маңызы боюнча текшерүүнүн тигил же бул талдоо жол-жоболорунун максатка ылайыктуулугу жөнүндө чечим өбөлгөнүн мүнөзү жана аудитордун олуттуу бурмалоо тобокелдигин баалоосу менен аныкталат. Мисалы, эгерде продукцияга буюртмаларды иштеп чыгуу боюнча контролдоо каражаттары таасирдүү болбосо, анда аудитор дебитордук карыздар менен байланышкан өбөлгөлөргө карата маани-маңызы боюнча текшерүүнүн талдоо жол-жоболоруна караганда кең-кесири тесттерге көбүрөөк таянышы мүмкүн.

## Маани-маңызы боюнча текшерүүнүн тигил же бул талдоо жол-жоболору мындай жол-жоболор ошол эле өбөлгөгө карата кең-кесири тесттер менен бир жерде жүргүзүлсө максатка ылайыктуу болушу мүмкүн. Мисалы, дебитордук карыздын калдыктарын баалоонун өбөлгөлөрү боюнча аудитордук далилдерди алууда аудитор дебитордук карызды жоюу ыктымалдыгын аныктоо үчүн кийинки акча каражаттарынын келип түшүүлөрүн кең-кесири тестирлөөгө кошумча, буюртмачылардын төлөө мөөнөтү боюнча эсептөө классификациясына карата талдоо жол-жоболорун жүргүзүшү мүмкүн.

Мамлекеттик сектордун ишканаларынын өзгөчөлүктөрү

1. Коммерциялык уюмдардын аудитинде салттуу түрдө эске алынган финансылык отчеттун айрым беренелеринин ортосундагы катыштар мамлекеттик мекемелердин же мамлекеттик сектордогу башка коммерциялык эмес уюмдардын аудитинде дайыма эле колдонула бербейт; мисалы, көптөгөн мамлекеттик мекемелерде түшкөн киреше менен чыгашанын ортосунда түздөн-түз байланыш дээрлик жокко эсе. Активдерди сатып алууга кеткен чыгымдар капиталдаштырууга ылайык келбегендиктен, бир жагынан запастарды жана негизги каражаттарды сатып алууга кеткен чыгымдар менен экинчи жагынан финансылык отчеттуулукта көрсөтүлгөн активдердин суммасынын ортосунда эч кандай байланыш болушу мүмкүн эмес. Мындан тышкары, мамлекеттик сектордо салыштыруу максатында тармактык маалыматтар же статистика жок болушу мүмкүн. Бирок, башка катыштар боюнча маалыматтар жөндүү болушу мүмкүн, мисалы, бир километрге жол курууга кеткен чыгымдардын айырмасы же сатылып алынган жана эсептен чыгарылган транспорт каражаттарынын санынын ортосундагы айырмалар.

## Маалыматтардын ишенимдүүлүгү (5(b)-пунктун караңыз)

1. Маалыматтардын ишенимдүүлүк деңгээлине мындай маалыматтардын булагы жана мүнөзү, ошондой эле алар алынган жагдайлар таасир этет. Ошондуктан, маани-маңызы боюнча текшерүүнүн талдоо жол-жоболорунун иштеп чыгуу максатында маалыматтардын ишенимдүүлүгү тууралуу маселени кароодо төмөнкү факторлорду эске алуу зарыл:

маалымат булагы. Мисалы, маалымат ишканадан тышкаркы көз карандысыз булактардан алынса, ишенимдүү болушу мүмкүн;[[4]](#footnote-4)

болгон маалыматты салыштыруу. Мисалы, жалпы тармактык маалыматтар, алар адистештирилген продукцияларды чыгарган жана саткан ишкана менен салыштырууга боло тургандай кылып толуктоолорду же оңдоп-түзөтүүнү талап кылышы мүмкүн;

маалыматтын мүнөзү жана жөндүүлүгү. Мисалы, ишкананын бюджеттери күтүлгөн натыйжаларга же коюлган максаттарга басым жасоо менен иштелип чыккандыгын аныктоо керек; жана

маалыматтын толуктугун, аныктыгын жана негиздүүлүгүн камсыз кылуу үчүн иштелип чыккан маалыматтын даярдалышын контролдоо каражаттары. Мисалы, бюджеттин даярдалышын, абалынын текшерилишин жана жүргүзүлүшүн контролдоо.

1. Аудитор бааланган тобокелдиктерге жооп катары маани-маңызы боюнча текшерүүнүн талдоо жол-жоболорун аткарууда аудитор тарабынан колдонулган ишкананын маалыматын даярдоо үчүн контролдоо каражаттарынын операциялык натыйжалуулугун, эгерде бар болсо, текшерүү мүмкүндүгүн карап чыгышы мүмкүн. Эгерде мындай контролдоо каражаттары натыйжалуу болсо, аудитордун маалыматтын ишенимдүүлүгүнө болгон ишеними жогорулайт жана демек, талдоо жол-жоболорунун натыйжасына дагы ишеними жогорулайт. Финансылык эмес маалыматты контролдоо каражаттарынын операциялык натыйжалуулугу көбүнесе контролдоо каражаттарынын тестинин башка түрлөрү менен айкалышта текшерүүдөн өтүшү мүмкүн. Мисалы, ишкана сатууга эсептерди иштеп чыгуу үчүн контролдук каражаттарды киргизүүдө сатыла турган продукциянын бирдигин эсепке алуу үчүн контролдоо каражатын пайдаланышы мүмкүн. Мындай жагдайларда аудитор сатуунун натуралай бирдиктерин эсепке алуу үчүн контролдоо каражаттарынын операциялык натыйжалуулугун - сатылып жаткан продукцияга эсеп-кысаптарды иштеп чыгууну контролдоо каражаттарынын операциялык натыйжалуулугун тестирлөө менен айкалыштырып пайдалана алат. Аудитор альтернативдүү вариант катары ушул маалыматтын аудитордук тесттен өткөндүгүн эске алышы мүмкүн. АЭС 500дө маани-маңызы боюнча текшерүүнүн талдоо жол-жоболору үчүн колдонулган маалымат боюнча жүргүзүлө турган аудитордук жол-жоболорду аныктоо үчүн талаптар белгиленген жана көрсөтмөлөр берилген.[[5]](#footnote-5)
2. A12(a) – A12(d)-пункттарында берилген маселелер аудитор мезгилдин акырына же аралык күнгө карата ишкананын финансылык отчеттуулугуна карата маани-маңызы боюнча текшерүүнүн талдоо жол-жоболорун жүргүзгөндүгүнө жана мезгилдин калган бөлүгү үчүн маани-маңызы боюнча текшерүүнүн талдоо жол-жоболорун жүргүзүүнү пландаштыргандыгына карабастан мааниге ээ болот. АЭС 330да аралык күнгө маани-маңызы боюнча текшерүүнүн талдоо жол-жоболорун жүргүзүү боюнча талаптар белгиленип, көрсөтмөлөр берилген.[[6]](#footnote-6)

## Күтүүнүн жетиштүү так түзүлгөндүгүнө баа берүү ((5с)-пунктун караңыз)

1. Өзүнчө же башка бурмалоолор менен айкалышканда финансылык отчеттуулуктун олуттуу бурмаланышына алып келиши мүмкүн болгон бурмалоону аныктоо үчүн күтүүнүн жетиштүү так түзүлүшү мүмкүн экендигине аудитордун баа берүүсүнө тиешелүү болгон маселелерге төмөнкүлөр кирет:

* маани-маңызы боюнча текшерүүнүн талдоо жол-жоболорунун күтүлгөн натыйжаларын болжолдоодогу тактыктын даражасы. Мисалы, аудитор изилдөө же жарнамалык чыгашалар сыяктуу дискрециялык чыгымдарга салыштырмалуу ар кандай мезгилдердеги дүң кирешенин маалыматтарын салыштырып жатканда ырааттуулуктун жогору даражасын кабыл алышы мүмкүн;
* маалыматты ажырата билүү мүмкүнчүлүгү. Мисалы, маани-маңызы боюнча текшерүүнүн талдоо жол-жоболорун айрым түзүлгөн операциялар боюнча финансылык маалыматка же диверсификацияланган ишкананын иш компоненттери боюнча даярдалган финансылык отчеттуулукка карата колдонуу, мындай жол-жоболорду жалпы ишкананын финансылык отчеттуулугуна карата колдонгонго караганда натыйжалуураак болушу мүмкүн;
* финансылык жана финансылык эмес маалыматтын жеткиликтүүлүгү. Мисалы, маани-маңызы боюнча текшерүүнүн талдоо жол-жоболорун иштеп чыгууда аудитор финансылык маалыматтын (мисалы, бюджеттер жана болжолдор) жана финансылык эмес маалыматтын (мисалы, өндүрүлгөн же сатылган продукциялардын бирдиктеринин саны) жеткиликтүүлүгүн карашы мүмкүн. Эгерде мындай маалымат жеткиликтүү болсо, аудитор анын ишенимдүүлүгүн да баалай алат. (жогорудагы A12–A13-пункттарын караңыз).

## Эсепте чагылдырылган суммалар менен күтүлгөн көрсөткүчтөрдүн ортосундагы алгылыктуу айырмачылык (5(d)-пунктун караңыз)

1. Кошумча иликтөөсүз күтүүдөгү көрсөткүчтөрдөн алгылыктуу четтөөгө карата аудитордун чечими, [[7]](#footnote-7) өз алдынча же башка бурмалоолор менен айкалышкан бурмалоо финансылык отчеттуулуктун олуттуу бурмаланышына алып келиши мүмкүндүгүн эске алганда, зарыл болгон ишеним деңгээлинин олуттуулугунан жана ылайыктуулугунан көз каранды. АЭС 330га ылайык, аудитор тобокелдикке канчалык жогору баа берсе, ал ошончолук ынанымдуу аудитордук далилдерди алышы керек.[[8]](#footnote-8) Демек, бааланган тобокелдик көбөйгөн сайын, алгылыктуу дал келбестик кошумча изилдөөлөрсүз төмөндөйт, бул далилдердин ишенимдүүлүгүнүн талап кылынган деңгээлин камсыз кылууга мүмкүндүк берет.[[9]](#footnote-9)

## Жалпы тыянакты түзүүгө өбөлгө түзгөн талдоо жол-жоболору (6-пунктун караңыз)

1. 6-пунктуна ылайык иштелип чыккан жана аткарылган талдоо жол-жоболорунун натыйжаларына негизделген тыянактар финансылык отчеттуулуктун айрым компоненттеринин же элементтеринин аудитинин жүрүшүндө алынган корутундуларды ырастоо үчүн арналган. Бул аудиторго өзүнүн пикири негиз боло турган негиздүү тыянактарды түзүүгө жардам берет.
2. Мындай талдоо жол-жоболорунун натыйжалары олуттуу бурмалоолордун мурда байкалбаган тобокелдигин ачып бериши мүмкүн. Мындай учурларда, АЭС 315 (кайра каралган) аудитордун олуттуу бурмалоо тобокелдиктерин баалоосун карап чыгуу жана келечекте пландаштырылган аудитордук жол-жоболорго тиешелүү өзгөртүүлөрдү киргизүү талабын карайт.[[10]](#footnote-10)
3. 6-пунктка ылайык жүзөгө ашырылган талдоо жол-жоболору тобокелдиктерди баалоо жол-жоболору катары колдонула турган жол-жоболорго окшош болушу мүмкүн.

## Талдоо жол-жоболорун жүргүзүүнүн жыйынтыктарын изилдөө (7-пунктун караңыз)

1. Жетекчиликтин жоопторуна тиешелүү аудитордук далилдерди аудитордун ишкананын ишмердүүлүгү жана анын чөйрөсү жөнүндө түшүнүгүнүн жана аудиттин жүрүшүндө алынган башка аудитордук далилдердин негизинде мындай жоопторду баалоо аркылуу алууга болот.
2. Башка аудитордук жол-жоболорду аткаруу зарылчылыгы, мисалы, жетекчилик талап кылынган түшүндүрмөлөрдү бере албаса же жетекчиликтин жообуна тиешелүү алынган аудитордук далилдер менен бирге түшүндүрмөлөр талаптагыдай деп табылбаса, келип чыгышы мүмкүн.

1. АЭС 315 (кайра каралган) «Ишкананы жана анын чөйрөсүн изилдөө аркылуу олуттуу бурмалоо тобокелдиктерин табуу жана баалоо», 6(b)-пункт [↑](#footnote-ref-1)
2. АЭС 330 «Бааланган тобокелдиктерге жооп иретиндеги аудитордук жол-жоболор», 6 жана 18-пункттар [↑](#footnote-ref-2)
3. АЭС 330, 18-пункт [↑](#footnote-ref-3)
4. АЭС 500 "Аудитордук далилдер ", A31-пункт [↑](#footnote-ref-4)
5. АЭС 500, 10-пункт [↑](#footnote-ref-5)
6. АЭС 330, 22–23-пункттар [↑](#footnote-ref-6)
7. АЭС 320 «Аудитти пландаштыруудагы жана жүргүзүүдөгү маанилүүлүк», 14-пункт [↑](#footnote-ref-7)
8. АЭС 330, 7(b)-пункт [↑](#footnote-ref-8)
9. АЭС 330, А19-пункт [↑](#footnote-ref-9)
10. АЭС 315 (кайра каралган), 31-пункт [↑](#footnote-ref-10)